AksaraLLM/aksara-bahasa-daerah-v1 huggingface dataset:
Ralph Norman Angell (Holbeach, 26 Dhésèmber 1872 - Croydon, 7 Oktober 1967) inggih punika salah satunggaling dhosèn, penulis, lan anggota parlemen kanggé Parté Buruh Britania Raya. Piyambakipun pikantuk Penghargaan Bedhamèn Nobel nalika taun 1933 saking selebaran anti perangipun The Great Illusion. Piyambakipun minangka salah satunggaling anggota komite èksekutif Liga Bangsa-bangsa lan Dewan Bedhamèn Nasional.

Piyambakipun miyos minangka Ralph Norman Angell Lane, nanging lajeng mbuwang nama Lane.

Karya tulis 
 Patriotism under Three Flags: A Plea for Rationalism in Politics (1903)
 Europe's Optical Illusion (1909, selebaran 126 kaca, langkung jangkep ing The Great Illusion)
 The Great Illusion: A Study of the Relation of Military Power to National Advantage (335 kaca ing taun 1910, kalajengaken sajumlah edisi "revisi lan dipunagengaken)
 America and the New World State (ing Amérikah Sarékat, 1912)
 The Foundations of International Policy (1912)
 War and the Workers (1913)
 Peace Treaties and the Balkan War (1913)
 Prussianism and its Destruction (1914)
 America and the New World-State. A Plea for American Leadership in International Organization (1915)
 Problems of the War and Peace: A Handbook for Students (1915)
 The World's Highway (1916)
 The Dangers of Half Preparedness (1916, in U.S.)
 War Aims: The Need for a Parliament of the Allies (1917)
 Why Freedom Matters (1917)
 The Political Conditions of Allied Success: A Protective Union of the Democracies (1918, ing Amérikah Sarékat)
 The Treaties and the Economic Chaos (1919)
 The British Revolution and the American Democracy (1919)
 The Fruits of Victory (1921)
 The Press and the Organization of Society (1922)
 If Britain is to Live (1923)
 Foreign Policy and Human Nature (1925)
 Must Britain Travel the Moscow Road? (1926)
 The Public Mind: Its Disorders: Its Exploitation (1927)
 The Money Game: Card Games Illustrating Currency (1928)
 The Story of Money (1929)
 Can Governments Cure Unemployment? (1931, kaliyan Harold Wright)
 From Chaos to Control (1932)
 The Unseen Assassins (1932)
 The Great Illusion--1933 (1933)
 The Menace to Our National Defence (1934)
 Preface to Peace: A Guide for the Plain Man (1935)
 The Mystery of Money: An Explanation for Beginners (1936)
 This Have and Have Not Business: Political Fantasy and Economic Fact (1936)
 Raw Materials, Population Pressure and War (1936, ing AS)
 The Defence of the Empire (1937)
 Peace with the Dictators? (1938) 
 Must it be War? (1938)
 The Great Illusion--Now (1939)
 For What do We Fight? (1939)
 You and the Refugee (1939)
 America's Dilemma (1941, in U.S.)
 Let the People Know (1943, in U.S.)
 The Steep Places (1947)
 After All: The Autobiography of Norman Angell (London: Hamish Hamilton, 1951)

Cathetan suku

Lair 1872
Pati 1967
Pamenang Bebungah Bedhamèn Nobel
Pamenang bebungah Nobel
Prasasti Wurare iku prasasti kang isiné mèngeti penobatan arca Mahaksobhya ing sawijining panggonan kang arané Wurare (saéngga prasastiné diarani Prasasti Wurare). Prasasti iki ditulis ing basa Sansekerta lan tarikhé 1211 Saka utawa 21 November 1289. Arca mau minangka pakurmatan lan pralambang kanggo Raja Kertanagara saka karajan Singasari, kang dianggep déning trahé wis ngancik drajat Jina (Buda Agung). Déné tulisan prasastiné dumunung ing alas rapik arca Buda mau, kang ditulis mubeng ing pérangan ngisoré.

Prasasti iki dhapuré sajak 19 pada, kang ing antarané nyritakaké babagan sawijining pendeta sekti jenenge Arrya Bharad kang nyigar tlatah Jawa dadi rong karajan kanthi banyu ajaib saka kendhiné. Saéngga saben sigaran dadi Janggala lan Pangjalu. Nyigaré iku ditindakake kanggo ngindhari perang sadulur antarané pangeran loro kang péngin ngrebutaké kekuwasaan.

Arca wiwit tinemu ing laladan Kandang Gajak. Kandang Gajak kalebu ing laladan désa Bejijong, Kacamatan Trowulan, Kabupatèn Mojokerto. Ing taun 1817, arca dipindhah menyang Surabaya déning Residen Baron A.M. Th. de Salis lan saiki ana ing Taman Apsari, celak pusat kutha Surabaya, Jawa Wétan.

Uga delengen 
Prasasti Nusantara

Cathetan suku 

Prasasti
Komisi Nasional Anti Kekerasan Dhateng Putri utawi Komisi Nasional (Komnas) Perempuan inggih punika salah satunggaling lembaga independen ing Indonésia ingkang dipunebntuk minangka mekanisme nasional kanggé mbusak lan ngicalaken kakerasan dhateng tiyang putri. Komisi nasional kanggé tiyang putri punika madeg ing tanggal 15 Oktober 1998 dhedhasar Dudutan Présidhèn No. 181/ 1998.
Komnas Perempuan madeg saking tuntutanipun masarakat sipil, mliginipun kaum putri, dhateng pamaréntah kanggé mujudaken tanggel jawab nagara kanggé paring tanggapan lan nangani prakawis bab tumindak siksa dhateng wanita. Panyuwunan kasebat wonten saking tragedi kekerasan sèksual ingkang dipunraosaken kaum putri saking ètnis Tionghoa wonten ing haruhara Mèi 1998 ing kathah kitha ageng ing Indonésia.
Komnas Perempuan pikantuk panyengkuyung saking Sekretariat Nagara. Kajawi punika, Komnas tiyang putr ugi nampi panyengkuyung saking tiyang pribadi lan manéka warna organisasi nasional lan internasional. Komnas Perempuan nindakaken tanggel jawab publik ngengingi program kerja utawi dana beyanipun dhateng Sekretariat Nagara. Punika dipuntindakaken kanthi lapuran wujud seratan ingkang saged dipunundhuh tiyang kathah kanthi adicara "Pertanggungjawaban Publik" wondene masarakat umum lan ''konstituen' komnas wanita saking lingkungan pamaréntah lan masarakat saged adhep ajeng lan pirembagan langsung.
Susunan organisasi Komnas Perempuan kapérang dados komisi paripurna lan Badan Pekerja. Anggota komisi Paripurna asalipun saking manéka warna latar pendhidhikan, pakaryan, agama, lan suku ingkang gadhah integritas, kaprigelan, kawruh, wawasan, kamanungsan lan kebangsan saha tanggel jawab ingkang inggil kanggé ngupiya supados saged nggayuh ancasipun Komnas Perempuan piyambak.

Peranipun 
Kangge nindakaken tugasipun, Komnas Perempuan mendhet peran kados makaten:
 Dados pusat sumbering informasi bab hak asasi wanita minangka hak asasi kamanungsan lan kekerasan dhateng tiyang putri dadis satunggaling pelanggaran HAM
 dados negosiator lan mediator ing antawisipun pamaréntah kaliyan komunitas kurban lan komunitas pejuang hak asasi wanita, kanthi langkung awrat dhateng kapentnganipun kurban;
 dados inisiator éwah-ewahaning kawicaksanan lan ngrumusaken kawicaksanan, kalebet perangkat lan sistem hukum saha sistem lan kapasitas nglayani kanggé kurban ingkang paring perlindhungan kanggé njangkepi lan majengaken hak-hak wanita
 dados ingkang ningali lan nglaporalen manawi wonten HAM ingkang dipunlanggar ingkang basis gender kanthi rutin kanthi kerja sama kaliyan insttusi-institusi HAM sanèsipun;
 dados fasilitator pangrembakaning lan ngiyataken jaringan ing tingakt lokal, nasipnal, lan internasional kanggé kapentingan saged nyegah, ningkataken kapasitas nangani lan mbusak sadaya wujud siksa dhateng tiyang putri.

Cathetan suku 

Lembaga nonstruktural Indonésia
Sajeroné ngèlmu kosmologi fisik, inflasi kosmik utawa inflasi ya iku pangembangan eksponensial alam semesta  anyar ning faktor 1078 kanggo volume, amarga ana dorongan kepadetan ènergi vakum kang tekananné négatif.

Periode inflasioner kaping pisanan ya iku periode elektrolemah sawisé periode penyatuan agung. Periode iki kelakon awit 10−36 detik sawisé Ledakan Dahsyat nganti 10−33 dan 10−32 detik. Sawisé periode inflasioner, alam semesta terus ngembang, nanging karo laju kang luwih lendhet.

Istilah "inflasi" iku uga duwé pangerten manawa hipotesis inflasi uga tau kedadian. Hipotesis iki pisanan diusulaké ning taun 1980 déning fisikawan Amérikah Sarékat Alan Guth. Téyori iki uga diusulaké déning Katsuhiko Sato ning taun 1981.

Téyori inflasi njawab masalah lawas ning ngèlmu kosmologi Ledakan Dahsyat: keningapa alam dunya katon jembar lan datar, seragam, lan isotropik, nanging manawa dititeni saka ngèlmu fisika Ledakan Dahsyat, alam semesta kuduné bundher lan macm-macem, Inflasi uga njlèntrèhaké asal usul struktur kosmos kang gedhé.

Nanging mekanisme fisika partikel kang nyebabkaké kedadian inflasi durung dingerteni, gambaran dhasar kang nggambaraké prediksi-prediksi kang wis dipastikaké liwat pangamatan. Mula, inflasi saiki dianggap dadi péranganing kosmologi Ledakan Dahsyat. Partikel utawa medan dhasar kang dinuga njalari inflasi bisa kedadian karan inflaton.

Cathetan suku

Pranala njaba 
 Was Cosmic Inflation The 'Bang' Of The Big Bang?, by Alan Guth, 1997
 An Introduction to Cosmological Inflation by Andrew Liddle, 1999
 update 2004  by Andrew Liddle
 hep-ph/0309238 Laura Covi: Status of observational cosmology and inflation
 hep-th/0311040 David H. Lyth: Which is the best inflation model?
 The Growth of Inflation  Symmetry, December 2004
 Guth's logbook showing the original idea 
 WMAP Bolsters Case for Cosmic Inflation, March 2006
 NASA March 2006 WMAP press release 

Kosmologi fisik
Ledakan Dahsyat
Scott Thompson ()) ya iku sawijining pelawak, aktor, lan pembawa acara saka Amérika.

Cathetan suku

Lair 1965
Wong urip
Milena Markovna Kunis (, ; ) ya iku pelawak, aktor, lan pembawa acara kebangsaan Ukraina - Amérika misuwur nalika main peran dadi Jackie Burkhart ing filem seri That 70s Show lan dadi Meg Griffin ing filem Family Guy.

Filmografi 
 That '70s Show (1998 — 2006), Jackie Burkhart
 Family Guy, Meg Griffin
 Moving McAllister, Michelle
 Forgetting Sarah Marshall, Rachel
 The Book Of Eli (2010)
 Black Swan (2010)
 Friends With Benefits (2011)
 Ted (2012)
 Oz The Great And Powerful (2013)

Bebungah

Cathetan suku

Lair 1983
Wong urip
Komisi Nasional Perlindungan Anak utawi ingkang asring dipuncekak Komnas PA inggih punika salah satunggaling lembaga independen ing Indonésia ingkang kedhudhukanipun sak tingat kaliyan Komisi Nagara ingkang dipunbentuk dhedhasar Surat Dudutan Mantri Sosial Republik Indonesia Nomor 81/HUK/1997 ngengingi Pembentukan Lembaga Perlindungan Anak Pusat ingkang boten sanès punika ingkang dados cikal bakaling lahiripun satunggaling komisi mirunggan ingkang ngurusi kupiya kanggé nglindhungi lan ningkataken kasejahteraning lare kanthi independen. Komnas PA gadhah ancas kanggé ningali, majengaken, lan nglindhungi hak kanggé laré, saha nygeah manéka warna badhé wontenipun pelanggaran hak kanggé lare ingkang dipuntindakaken déning nagara, saben pribadi tiyang, utawi lembaga. Komnas PA madeg wonten ing Jakarta, ing tanggal 26 Oktober 1998

Visi lan Misi

Visi 
Mujudaken kaanan perlindhungan kanggé lare ingkang optimum kanggé mujudaken lare ingkang andal, gadhah kualitas saé, lan gadhah seserepan ingkang wiyar tumuju dhateng masarakat ingkang sejahtra lan mandhiri.

Misi 
 Nglindhungi lare saking saben tiyang lan utawi lembaga ingkang nglanggar hak kanggé lare, saha ngupiya kanggé mberdhayakaken kulwarga saha masarakat supados saged nyegah kadadosanipun pelanggaran hak kanggé lare.
 Mujudaken tatanan pagesangan ingkang saged majengaken lan nglindhungi lare saha hak- hakipun saha nyegah wontenipun pelanggaran dhateng lare piyambak.
 Ningkataken kupiya perlindhungan kanggé lare kanthi ningkataken kesadharan, kawruh lan kaprigelanipun masarakat saha ningkaktaken kualitas lingkungan ingkang saged paring peluang, panyengkuyung, lan kebebasan dhateng mekanisme perlindhungan kanggé lare.

Organisasi 
Komisi Nasional Perlindhungan Anak kapérang dados:
 Forum Nasional Perlindungan Anak (Forum nasional), inggih punika badan ingkang nyepeng kakkuasan paling inggil lan mendhet kaputusan ingkang paling inggil wonten ing Komisi Perlindhungan Anak, ingakng dipunadani dhedhasar ketentuan lan aturan ingkang sampun dipuntemtokaken wonten ing Anggaran Dhasar lan Anggaran Rumah Tangga saha aturan sanèsipun ingkang dipuntemtokaken wonten ing pertemuan Forum Nasional Perlindhungan Anak. orum Nasional Perlindungan Anak dipunadani saben tigang taun sapisan.
 Komisi Nasional Perlindungan Anak (Komisi Nasional) kanthi anggota cacahipun kirang langkung sewelas ngantos selikur tiyang ingkang dipunpilih déning Forum Nasional.
Ketua Umum Komisi Nasional Perlindungan anak ing wekdal punika inggih Seto Mulyadi, kanthi sekretaris jenderalipun inggih punika Arist Merdeka Sirait.

Cathetan suku 

Lembaga Nagara Independen Indonesia
Lembaga Penjamin Simpanan utawi ingkang asring dipuncekak LPS inggih punika salah satunggaling lembaga independen ing Indonésia ingkang kedhudhukanipun sak tingat kaliyan Komisi Nagara ingkang dipunbentuk dhedhasar Undhang-undhang Républik Indonésia Nomor 24 taun 2004 ngengingi Lembaga Penjamin Simpanan ingakang dipuntetepaken ing tanggal 22 September 2004. Undhang-undhang punika sepisanan aktip inggih satunggal taun sasampunipun dipunwedalaken undhang-undhangipun saéngga madeg lan wiwitanipun LPS operasional dipunwiwiti ing tanggal 22 September 2005. LPS gadhah fungsi njamin simpenanipun nasabah perbankan ing Indonésia. LPS inggih punika lembaga ingkang independen, transparan, lan akuntabel kanggé nindakaken tugas lan wewenangipun. LPS punika gadhah tanggel jawab dhateng Présidhèn. LPS mapan wonten ing Jakarta lan gadhah kantor perwakilan ong wewengkon nagara Républik Indonésia.
Saben bank ingkang nindakaken kegiyatan kupiya ing wewengkon Républik Indonésia wajib dados pasarta penjaminan LPS.

Visi lan Misi

Visi 
Dados lembaga penjamin simpenan ingkang saged dipunpitados kanggé njagi stabilitas sistem perbankan nasional.

Misi 
 Mujudaken program penjaminan simpenan ingkang efektif.
 Gadhah peran aktip kanggé njagi stabilitas sistem perbankan nasional.

Aji-aji 
 Profesional
 Integritas
 Layanan Prima
 Proaktif
 Sinergi

Organisasi 
Struktur Organisasi LPS inggih kados makaten:
Dewan Komisioner:
 Ketua Dewan Komisioner
 Kepala Eksekutif Anggota Dewan Komisioner
 2 Anggota Dewan Komisioner
 2 Anggota Dewan Komisoner (ex-officio Bank Indonésia)
 Komite Audit
 Komite informasi lan managemen resiko
 Komite nominasi lan remunerasi
 Direktorat Penjaminan lan manajemen Resiko
 Divisi penjaminan
 Divisi Manajemen resiko
 Divisi analisa Resolusi Bank
 Kelompok kalungguhan fungsional
 Direktorat Klaim dan Resolusi Bank
 Divisi penanganan klaim
 Divisi pelaksanaan resolusi Bank
 Divisi likuidasi ban
 Kelompok kalungguhan fungsional
 Direktorat Hukum lan Peraturan
 Divisi Peraturan
 Divisi litigasi
 Divisi kepatuhan dan panjurung hukum
 Kelompok kalungguhan fungsional
 Direktorat Keuangan
 Divisi Akuntansi dan anggaran
 Divisi Perbendaharaan
 Kelompok Jabatan Fungsional
 Direktorat Administrasi dan Sistem Informasi
 Divisi Sumber Daya Manusia
 Divisi umum
 Divisi sistem informasi
 Kelompok kalungguhan fungsional
 Sekretariat Lembaga

Cathetan suku 

Perbankan
Lembaga nonstruktural Indonésia
Sajeroné ngèlmu ékonomi, deflasi ya iku mangsa utawa periode sing dititeni karo rega-rega kanthi umum mudhun lan gedhené dhuwit nambah. Deflasi iku kosok balené inflasi. Manawa inflasi kedaden amarga akehé gunggungé dhuwit kang nyebar ing masarakat, nanging deflasi iku kedaden amarga kurangé gunggungé dhuwit kang nyebar. Carané ngatasi iku salah sijiné karo ngedhunaké tingkat suku bunga.

Rujukan

Delngen Uga 
 Inflasi
 Hiperinflasi
 Ékonomi makro
 Ékonomi mikro

Pranala njaba 
 Cato Policy Report - A Plea for (Mild) Deflation
 Info di Eh.net
 Info di About.com

Inflasi
Masalah ékonomi
Papan Anggegana Internasional Husein Sastranagara inggih punika salah satunggaling papan anggegana ingkang dumunung ing Kota Bandung, Jawa Barat, Indonésia. Kajawi kanggé nglayani masarakat, papan anggegana punika ugi minangka salah satunggaling pangkalan angkatan udara TNI. Manawi dipuntingali wonten ing peta, papan anggegana umum badhé katingal ing sisih kilèn kidul lan militèr ing tengen kilèn kidul. Wonten ing sisih lèr landhas pacunipun saged katingal hanggar-hanggar kagunganipun PT. Dirgantara Indonésia.

Pajak Pelayanan Papan Anggegana 
 Pajak domestik: Rp25.000,00/panumpang
 Pajak internasional: Rp75.000,00/panumpang

Maskapé Penerbangan

Statistik

Sajarah 

Papan anggegana Husein Sastranagara dipunyasa Walanda ing jaman kolonial, wonten ing désa Andir, Bandung. Lan nama Husein Sastranagara asalipun saking nama satunggaling perintis TNI-AU ingkang gadhah nama Husein Sastranagara.

Papan Anggegana Kertajati 
Gubernur Jawa Barat mbiwarakaken bilih badhé kabangun papan anggegana énggal saperlu nggantosaken Papan Anggegana Internasional Husein Sastranagara, ingkang dipunsukani nama Papan Anggegana Internasional Jawa Barat (BIJB) ingkang dumunung ing Kertajati, Kabupatèn Majalengka, sakitar 100 kilomèter (62 mil) sisih wétan Bandung. Rencana mau sampun pesthi nanging mandheg amargi prakawis jangka panjang lan kirangipun béya. Kajawi punika, rencana bersaing saweg dipunkembangaken saperlu papan anggegana énggal ing lokasi sanès, inggih punika wonten ing Karawang ingkang badhé ngrelokasi Papan Anggegana Soekarno Hatta.

Cathetan suku 

Husein Sastranagara
Papan Anggegana Soewondo  (kodhe IATA: MES; kodhe ICAO: WIMM) inggih punika satunggaling papan anggegana nagarantara ingkang dumunung sakitar 2 km saking punjer kutha Medan, Indonésia. Papan Anggegana punika nglayani penerbangan dhateng kutha-kutha ageng ing Indonésia, kados Jakarta, Batam, Malaysia (Kuala Lumpur, Penang, Ipoh), Singapura lan Thailand (Bangkok). Dipunetang saking jumlah arus panumpang, Polonia minangka papan anggegana ingkang paling ageng angka sekawan wonten ing Indonésia sasampunipun Soekarno-Hatta, Juanda, lan Ngurah Rai.

Sajarah 

Nama Polonia asalipun saking nama Nagara asal para pambangunipun, Polen (Polonia minangka nama "Polen" wonten ing Basa Latin). Saderengipun dados papan anggegana, kawasan mau minangka lahan pakebonan kagunganipun tiyang Polen ingkang nama Michalski. Taun 1872 piyambakipun pikantuk konsensi saking Pamarentah Walanda saperlu mbikak pakebonan tembakau ing Pasisir Timur Sumatera papanipun wonten ing laladan Medan. Lajeng piyambakipun nyukani nama laladan punika kanthi nama Polonia, ingkang wekdal punika dèrèng mardika.

Data lan Statistik 

Papan Anggegana Polonia gadhah wiyar 144 hèktar. Panjang landasan pacu wekdal punika antawis 2.900 mèter, nanging ingkang saged dipun-ginakaken antawis 2.625 mèter (saéngga saged displaced threshold antawis 275 mèter). Bab punika kadadosan amargi kathahipun barang ingkang ngalangi ing sakitaring papan lepas landhas lan mendarat. Polonia ugi gadhah 4 taxiway lan apron wiyaripun 81.455 mèter. Polonia dipunrancang saperlu ngamot maksimum sakitar 900.000 panumpang.

Saking taun dhateng taun, arus panumpang Polonia ngalami unggah-unggahan antawis 15 dumugi 20 %. Nalika taun 2003, arus panumpang dumugi angka 2.736.332 tiyang, minggah saking 2.090.519 tiyang ing taun sadèrèngipun. Jumlah owahan pesawat inggih punika 36.359 nalika taun 2003, minggah saking 29.894 nalika taun 2002. Kacathet wonten 13.713 penerbangan domestik lan 4.387 penerbangan nagarantara saking Polonia taun 1998. Nalika taun 2004 jumlahipun sampun dumugi angka 35.100 penerbangan domestik lan 8.266 penerbangan nagarantara.

Wonten ing babagan transportasi barang, nalika taun 2005 owahan kargo ing Polonia dumugi angka 31.347 ton.

Cathetan suku

Pranala njaba lan referensi 

 Data Polonia di situs web PT. Angkasa Pura II 
 Data dari proyek Kuala Namu (format PDF)
 "Pemprov Sumut Minta Papan Anggegana Kuala Namu Segera Dibangun", Detikcom, 14 Januari 2006
 11.000 Kecelakaan Pesawat Tercatat Pada Abad 20 Lalu, Angkasa, No.4 Tahun X, Januari 2000
 "Pembangunan Kuala Namu Sudah Mendésak" , KOMPAS, 25 Januari 2006
 Sebuah cerpen yang memuat sepotong bagian mengenai sejarah Polonia

Polonia
Papan Anggegana Internasional Juwata inggih punika papan anggegana ingkang dumunung ing Kota Tarakan, provinsi Kalimantan Lor, Indonésia. Papan Anggegana punika dumunung namung sakitar 3 km saking pusat kutha. Papan Anggegana Juwata Tarakan, Kalimantan Timur, kanthi dawanipun runway 2500 mèter x 45 mèter, sapunika sampun dipundarati déning pesawat jinis Boeing lan Airbus, sarta pesawat – pesawat perintis. Saking Cathetan statistik papan anggegana, panumpang ingkang minggah mandhap wonten ing Papan Anggegana Juwata, saben dintenipun antawis 3000 panumpang. Wekdal punika Papan Anggegana Juwata saweg dipunadani pambangunan saperlu ndadosaken minangka papan anggegana provinsi lan pintu gerbang kanggé Kalimantan Utara. Papan Anggegana punika minangka penghubung kanggé sadaya papan anggegana domestik lan perintis ingkang wonten ing Kalimantan Timur pérangan Utara. Papan Anggegana Juwata minangka papan anggegana ingkang angka 1 wonten ing Indonésia ingkang migunakaken sistem Green Aiport wonten ing apron nalika pangisian bahan bakar avtur.

Sajarah 
Papan Anggegana Juwata wiwitan kabangun nalika masa penjajahan Walanda lan dados pangkala militèr kanggé pesawat-pesawat tempur kagunganipun Walanda. Nalika tanggal 11 Januari 1942 pesawat tempur gadhah Jepang mendarat ingkang pisanan wonten ing Indonésia ing Papan Anggegana Juwata kanggé ngrebut Hindia Walanda.

Sasampunipun mardika, papan anggegana punika wiwitanipun minangka papan anggegana perintis ingkang naming migunakaken pesawat alit, lan wiwitan taun 2000, Papan Anggegana Juwata dipuntingkataken statusipun dados papan anggegana domestik kanthi dawa runway 1.850 mèter ingkang dipunlayani maskapé Bouraq Indonésia, Dirgantara Air Service, Citilink, Kartika Airlines, Mandala Airlines, Merpati Nusantara Airlines lan Pelita Air Service. Nalika taun 1997, penerbangan internasional angka pisan dipunlayani déning Bouraq Indonésia kanggé rute Tarakan-Tawau, taun 2006 Malaysia Airlines ugi mbikak rute Tarakan-Tawau, penerbangan saking Tarakan-Tawau dipuntutup taun 2000 déning Bouraq Indonésia lan 2010 déning Malaysia Airlines. Nalika wulan Fèbruari taun 2012 maskapé penerbangan Malaysia Airlines ingkang dipunoperasikaken MASwings mbikak malih rute Tarakan-Tawau saben dinten Senin, Rebu lan Kemis. Wiwit 1 Juli 2012 MASwings terbang saben dinten kanthi rute Tarakan-Tawau lan Tarakan-Kota Kinabalu.

Maskapé & Tujuan

Boten Beroperasi

Statistik

Cathetan suku

Juwata
Papan Anggegana Internasional Sultan Syarif Kasim II  inggih punika salah satunggaling papan anggegana ingkang dumunung ing Kota Pekanbaru lan saderengipun gadhah nama Papan Anggegana Simpang Tiga. Papan Anggegana punika gadhah wiyar 321,21 ha. Saperlu nyambut PON XVII nalika taun 2012, papan anggegana punika dipunwiyaraken malih saéngga saged nampung pesawat ingkang langkung ageng.
Papan Anggegana punika ugi dados home-base kanggé Skuadron Udara 12 TNI AU.

Sajarah 

Papan anggegana Sultan Syarif Kasim II (SSK. II) Pekanbaru minangka papan anggegana tilas sajarah saking jaman kamardikan nglawan penjajah Walanda lan Jepang. Nalika punika dipunsebut “Landasan Udara” ing pundit landasan punika taksih wujud lemah ingkang dipunratakaken lan dipun-ginakaken minangka Pangkalan Militer.

Nalika taun 960 pamaréntah ngoperasikaken papan anggegana punika dados papan anggegana perintis lan ngewahi nama saking Landasan Udara dados “Pelabuhan Udara Simpang Tiga”. Nama Simpang Tiga kapendhet amargi lokasinipun wonten ing tiga margi persimpangan inggih punika margi pinuju Kota Madya Pekanbaru, Kabupatèn Kampar lan Kabupatèn Indragiri Hulu. Adedasar Rapat Kepala Kantor Perwakilan Departemen Perhubungan tanggal 23 Agustus 1985 nama Pelabuhan Udara Simpang Tiga pun gantos dados Papan Anggegana Simpang Tiga wiwit tanggal 1 September 1985.

Nalika tanggal 1 April 1994 Papan Anggegana Simpang Tiga kagabung kaliyan Manajemen ingkang dipunkelola déning PT. Angkasa Pura II (Persero). Lan dipunsebut kanthi Kantor Cabang Papan Anggegana Simpang Tiga, ingkang samangke gantos nama dados Papan Anggegana Sultan Syarif Kasim II ingkang katetepaken lumantar putusan Présidhèn No.Kep.473/OM.00/1988-AP II tgl. 4 April 1998 lan dipunresmikaken déning Présidhèn Républik Indonésia, Abdurrahman Wahid, tanggal 29 April 2000.

Maskapé Penerbangan dan penumpang 
Punika minangka pratélan penerbangan ingkang miber wonten ing mriki (data per Dhésèmber 2012):

Statistik

Cathetan suku

Njaba 

 

Sultan Syarif Kasim II
Papan Anggegana Internasional Kuala Namu inggih punika salah satunggaling papan anggegana énggal kanggé kutha Medan, Indonesia. Lokasinipun minangka bekas areal perkebunan PT. Perkebunan Nusantara II Tanjung Morawa, dumunung ing Kuala Namu, Désa Beringin, Kacamatan Beringin, Kabupatèn Deli Serdang. Kuala Namu badhé nggantosaken Papan Anggegana Internasional Polonia ingkang sampun gadhah yuswa langkung saking 70 taun. Nalika pungkasan kabangun, Kuala Namu dipunpangajabi saged dados papan anggegana pangkalan transit internasional kanggé kawasan Sumatra lan sakitaripun, badhé dados papan anggegana paling ageng angka kalih ing Indonesia sabibaripun Papan Anggegana Internasional Soekarno-Hatta. Karantam bilih papan anggegana punika badhé dipunresmikaken wonten ing wulan Maret 2013.

Latar Belakang Pambangunan 

Pamindhahan papan anggegana dhateng Kuala Namu sampun karantam wiwit taun 1991. Wonten ing kunjungan kerja dhateng Medan, Azwar Anas, Mantri Perhubungan nalika iku, ngendika bilih saperlu kaslametan penerbangan, papan anggegana badhé dipunpindhahaken ing njawi kutha.

Pembebasan lahan 
Rancangan yasa ingkang sampun dangu kénging kendhala prakawis pembebasan lahan ingkang dèrèng pungkasan. Dumugi Juni 2006, nembé 1.650 hektar lahan ingkang sampun beres (sampun beres wiwit 1994), déné lahan ingkang dipundunungi 71 kepala kulawarga sanèsipun taksih dipunrembag, nanging nalika November 2006 dipunlaporaken bilih Angkasa Pura II sampun mungkas sadaya pembebasan lahan.

Pangangkutan 

Pambangunan Tahap I dipundhereki ugi déning pambangunan jalur kreta saking Stasiun Aras Kabu ing Kacamatan Beringin dhateng papan anggegana ingkang jarakipun antawis 450 mèter. Stasiun Aras Kabu piyambak kahubung dhateng Stasiun Medan kanthi jarak 22,96 km. Dipunprakirakaken jarak tempuh saking Medan dumugi Kuala Namu antawis 16-30 menit.

Jembar Papan Anggegana lan Kapasitas 

Tahap I papan anggegana dipunprakirakaken saged nampung 7 dumugi 10 yuta panumpang lan 10.000 pergerakan pesawat per taun, déné pungkasanipun tahap II papan anggegana punika karantam saged nampung antawis 25 yuta penumpang per taun.

Wiyar terminal panumpang ingkang badhé kabangun sakitar 6,5 hektar kanthi fasilitas area komersial antawis 3,5 hektar lan fasilitas kargo antawis 1,3 hektar. Papan Anggegana International Kuala Namu gadhah dawa landas pacu 3.750 mèter, lan saged dipundarati déning pesawat ingkang ageng kalebet Airbus A380.

Cathetan suku 

Kuala Namu
Mind mapping ya iku teknik apalan kang diciptakaké Tony Buzan, guru saka Inggris sing kathon sangar lan pinter. Mind mapping mau metode utawa cara kang migunaake kerja polo kiwa lan tengen saéngga saged gawé sukes eling lan apalan kanyatan kang dadi luwih gampang.

Cara gawé mind mapping 
 Siapke kertas polos ukuran A3 utawa A4. Posisi kertas horisontal, wiwiti nggambar saka tengah.
 Gawe gambar saka topik seng bakal dibahas, ukurane lumayan gedhé, gambaren simbol utawa kodhe.
 Warna gambar utawa tulisan digawé seng menarik lan warna-warna, minimal telu warna.
 Gambaren miturut ide kang arep ditulisaké.
 Garis digawé sesambungan mirib ranting seng arahe metu lan pada nyambung.
 Ukarane ditulis nganggo aksara gedhé lan ditulis ing dhuwur cabang utawa ranting.

Mind Mapping iku katon istimewa. Metode iki bisa kanggo cara nyatet kang canggih lan minggunaake polo tengen lan kiwa. Mind Mapping uga bisa nayangake gambar seng apik lan nyenengake kanggo digawé.

Cathetan suku 

Kategori pendidikan
Pawiyatan
Psikologi
Resah utawa Wresah (Amomum dealbatum) ya iku sawijing jinis tuwuhan aromatis anggota suku jahe-jahean (Zingiberaceae). wohe kang legirada kecut lan duwé ganda kang kas bisa dipangan ing kaanan seger lan wohe kang isih enom bisa dipangan yèn wis digodhog. Tuwuhan asli Indonesia iki dikenal kanthi jeneng-jeneng wresah, wersah utawa resah (Jw.); resak (Mly.); hanggasa, hangasa, ranggasa (Sd.); lan langkasa (Kangean). wohe uga dikenal kanthi jeneng Java cardamom (Ingg.).

Ekologi dan penyebaran 
wit resah urip alasan lan kapencar-pencar ing alas utawa kebon talun, mligi ing lemah kang lembab kang akèh kandhutan humuse. resah nyebar saka india ing sisih kulon, Nepal, Bangladesh, Yunnan, Thailand lan Indonesia (Jawa).

Cathetan sikil

Pranala njaba 

Zingiberaceae
Woh-wohan
Tetuwuhan obat
Liga Bal-balan Utama Amérikah Sarékat ( utawa biyasa disingkat MLS) ya iku liga bal-balan profésional tingkat paling dhuwur ing Amérikah Sarékat lan Kanada. Liga iki dijurung déning Federasi Sepak Bola Amérikah Sarékat (US Soccer). Liga iki kasusun saka 19 klub kang kasusun saka 16 klub asalé saka Amérikah Sarékat lan 3 klub asalé saka Kanada.

Major League Soccer didegake nalika taun 1993 minangka péranganing tawaran Amérikah Sarékat kanggo dadi tuan rumah Piala Dunia FIFA 1994. Liga iki dioperasikake ora minangka asosiasi kang ngadeg dhéwé, MLS ya iku siji kesatuan ing ngendi saben klub diduweni lan dikendalikaké déning investor liga.. MLS ya iku salah siji liga tertutup saéngga dadekke minangka salah siji saka pira-pira liga ing dunya bal-balan kang ora migunakaké promosi lan degradasi.

Mangsa pertama ditindakaké ing taun 1996 dimulai kanti sepuluh tim. Saben mangsa berjalan saka Wulan Maret nganti Dhésèmber, nganti saben tim main 34 tetandhingan ing mangsa reguler. Format kompetisi liga iki meh padha karo sistem ulah raga ing Amérika ing lumrahé, ya iku gunakake sistem 2 wewengkon, ya iku wewengkon wétan () lan wewengkon kulon (). Saka sekabehané tim kang berlaga ing MLS, D.C. United dadi tim kang paling dominan ing MLS. Tim asal kutha Washington DC mau wujud pengumpul gelar paling akèh sakdawane ing MLS kanti papat juara saka lima tampil ing final.

Format kompetisi 
Mangsa reguler Major League Soccer wiwit saka wulan Maret nganti Oktober kanti 19 tim kangmain 34 tetandhingan sajeroning jadwal ora seimbang. Tim dibagi sjroné wewengkon wétan lan kulon. Nalika pertengahan mangsa klub istirahat lan dianakaké tetandhingan persahabatan antarané juru main liga palinh apik lan klub gedhé saka liga kang béda kang karan kanti All-stat Game. Nalika akir mangsa reguler, tim kanti total poin paling dhuwur diwénéhaké Perisai Suporter. Mangsa reguler iki dipéloni uga déning 10 tim Piala Play-off MLS lan diakhiri déning tetandhingan final Kejuaraan Piala MLS.

MLS duwé telu panggonan tikèt otomatis ing Liga Champions CONCACAF kanggo klub Amérika kanti panggonan tambahan kang kasadya ing Piala AS Terbuka. Sawentara klub Kanada bisa menuhi syarat kanggo ngentokaké panggoan tunggal liwat Kejuaraan Kanada. Kanggo Liga Champions CONCACAF 2012-13, kualifikasi klub kang liwat Piala MLS 2011 juara Los Angeles Galaxy.

Pratélan klub peserta 
Ing ngisor iki ya iku pratélan klub kang berkompetisi ing mangsa 2012:

 Notes
 Ora minangka stadion mirunggan bal-balan / fasilitas bareng
 Bakal diganti dadi stadion mirunggan bal-balan

Penghargaan MLS 
Ana 10 penghargaan kang diwènèhaké déning Major League Soccer saben tahuné, ya iku:
 Major League Soccer MVP Award
 MLS Best XI
 MLS Coach of the Year Award
 MLS Comeback Player of the Year Award
 MLS Scudetto
 MLS Defender of the Year Award
 MLS Goalkeeper of the Year Award
 MLS Golden Boot
 MLS Newcomer of the Year Award
 MLS Rookie of the Year Award

Cathetan sikil

Pranala njaba 
 
 Entri pada situs web Fox Sports
 Entri pada situs web ESPN

Liga utama bal-balan nasional
Liga ulah raga di Amérikah Sarékat
Major League Soccer
Komisi Hukum Nasional (ingkang asring dipuncekak KHN) utawi Dewan Teknologi Nasional inggih punika salah satunggaling lembaga pamaréntah nonstruktural Indonésia ingkang dipunbentuk ing tanggal 18 Pebruari 2000 kanthi dhedhasar Surat Dudutan Présidhèn ngèngingi Komisi Hukum Nasional.
Déné anggota komisi hukum nasioanal kapérang saking 4 anggota (kalebet satunggal ketua lan satunggal sekretaris) lan dipunlantik déning Présidhèn Republik Indonesia ing tanggal 24 Pebruari 2000.
Komisi Hukum Nasional dipunbentuk kanggé mujudaken sistem hukum nasional kanggé negakaken supremasi gukum lan hak-hak asasi manungsa dhedhasar raos adhil lan leres kanggé nindakaken kajian ing babagan hukum saha nyusun rencana kanggé ngenggalaken ing babagan hukum kanthi obyektip kanthi nglibataken unsur-unsur wonten ing masarakat.
Anggaran Komisi Hukum Nasional asalipun saking Anggaran Pendapatan dan Belanja Nagara (APBN) ingkang pikantuk saking Kantor Sekretariat Nagara RI.
Lan Ketua Komisi Hukum Nasional ingkang sapunika inggih punika Prof. Dr. J.E. Sahetapy, S.H, M.A.

Tugas 
Tugas KHN inggih punika kanggé maringaken pamanggih saking panyuwunipun Présidhèn ngengingi manéka manéka warna kawicaksanan hukum ingkang dipundamel utawi dipunrencanakaken déning pamaréntah lan ngengingi prakawis-prakawis hukum ingkang gayut kaliyan kapentingan umum lan kapentingan nasional.
Kajawi punika, KHN gadhah tugas ugi kanggé mbiyantu présidhèn tumindak dados Panitia Pengarah (Steering Comittee) kanggé ndhisen rencana umum kanggé nganyaraken ing babagan hukum ingkang sami kaliyan angen-angen nagara hukum lan raos adhil, kanggé kupiya nyepetaken anggènipun nanggulangi krisis kapitadosan dhateng hukum lan negakaken hukum, saha kanggé ngadhapi tantangan dinamika globalisasi dhateng sistem hukum ing Indonésia.

Fungsi 
Déné kanggé nindakaken tugasipun, KHN gadhah fungsi kados makaten:
 Nliti lan ndhudhah masalah hukum kanggé panyaruwe dhateng Présidhèn minangka tindak lanjut kawicaksanan ing babagan hukum.
 Nanggapi prakawis hukum ingkang damel prihatos minangka satunggaling pamanggih dhateng Présidhèn
 Mbiyantu Présidhèn kanthi tumindak dados Panitia Pengarah kanggé ndhisen rencana hukum ingkang énggal
 Nindakaken tugas sanèsipun ing babagan hukum saking Présidhèn ingkang gayut kaliyan fungsi Komisi Hukum Nasional.

Kerja Sama 
Komisi Hukum Nasional saged nindakaken kerja sama kaliyan instansi saha pejabat pamaréntah pusat lan pamaréntah laladan, kanthi naggota organisasi masarakat, para ahli lan anngota profesi hukum saha pihak-pihak sanèsipun ingkang gadhah kepentingan.
Komisi hukum Nasional saged nyuwun pertimbangan lan utawi pamanggih kanthi langsung dhateng Ketua Mahkamah Agung, Mantri Hukum dan Perundang-undangan, Jaksa Agung, lan Kepala Kepulisian Republik Indonesia.

Cathetan suku 

Lembaga nonstruktural Indonésia
Lembaga Hukum ing Indonésia
National Association for Stock Car Auto Racing (NASCAR) wujud perusahaan Kang diduwèni déning kulawarga lan nyelenggarakaké pira-pira macam even balapan. Didegaké déning Bill France Sr. pada 1947-48. Saiki, kang nyekel kalungguhan CEO ing perusahaan iki ya iku cucunya, Brian France. NASCAR wujud penyelenggara balap mobil gedhé dhéwé ing Amérika Sarékat. 3 seri balapan gedhé dhéwé NASCAR ya iku Seri Piala, Seri Nationwide, lan Seri Truk. NASCAR nyetujoni punjul 1.500 balapan ing 100 trek ing 38 praja ing Amérika Sarékat. Saliyané iku NASCAR uga nggelar balapan ing Kanada, Meksiko lan Éropa. NASCAR uga nganakaké pira-pira balapan eksibisi ing Suzuka, Jepang. Motegi, Jepang, lan Calder Park Raceway, Australia.

Kantor pusat NASCAR ana ing Pasisir Daytona, Florida kalebu uga kantor-kantor cabang liyané ing papat kutha ing praja North Carolina: Charlotte, Mooresville, Concord, lan Conover Kantor regionalé ana ing New York City, Los Angeles, Bentonville. Kanggo kantor ing jaba Amérika mapan ing Mexico City lan Toronto.

NASCAR wujud salah siji saka ulah raga kang paling akèh dideleng andhedhasar rating televisi ing Amérika Sarékat. Faktané, amung National Football League-lah kang duwé akèh penonton katandhing NASCAR. Ing jaba Amérika, NASCAR disiaraké ing punjul 150 nagara. Nalika taun 2004, direktur keamanan NASCAR nyatakaké NASCAR ana ing urutan marang 17 saka 20 acara ulah raga rutin minggon kang ditekani penonton saben musimé. Majalah Fortune nyatakaké aliran dhuwit sponsorship perusahaan kang ngalir img NASCAR ngluwihi ajang balapan liyané saka Formula Satu utawa MotoGP sanajan awit Serangan 11 September 2001 kang berdampak langsung ing perekonomian ing Amérika Sarékat, pira-pira perusahaan wiwit ngurangi kagiyatan sponsor dhèwèké ing ajang ulah raga.

Liga Sajeroning NASCAR

Sprint Cup Series 
Seri Piala Sprint NASCAR wujud divisi paling dhuwur sajeroning balapan NASCAR. Pertama digelar taun 1949 kanti jenengStrictly Stock Series. Era taun 1950-1970 balapan iki banjur dikenal kanti jeneng Grand National Series. Awit duwé sponsor saka perusahaan tobako R. J. Reynolds Tobacco Company, seri iki banjur dikenal kanti jeneng Winston Cup Series nganti akir mangsa 2003. Awit 2004 nganti 2007 balapan iki ngganti sponsor dadi Nextel Cup Series, lan kanti anané merger antara Nextel karo perusahaan telekomunikasi Sprint, mangka awit mangsa 2008 balapan iki dikenal kanti jeneng Sprint Cup Series nganti saiki.
Pembalap kang paling kerep juara ing seri Sprint Cup ya iku Richard Petty lan Dale Earnhardt Senior kanti raihan kaping 7 gelar juara umum.

Nationwide Series 
Seri Nationwide wujud divisi 2 saka seri balap NASCAR (kira-kira pada kaya F3000 kang wujud divisi 2 sadurungé jenjang F1). Pertama kali dianakaké taun 1982, lan racaké digelar ing sirkuit-sirkuit kelas 2 kang ora nganakaké balapan Sprint Cup. Balapan Nationwide uga racaké digelar sadina sedurungé balapan utama Sprint Cup.

Camping World Truck Series 
Seri Camping World Truck wujud seri balap NASCAR mirunggan kanggo mobil-mobil kanti wujud pick-0up, lan pertama digelar ing mangsa 1995.

Cathetan sikil

Pranala njaba 

 Situs Resmi NASCAR

NASCAR
Pendirian taun 1949
Paus Santo Eutychian utawi Eutychianus punika ngasta kalungguhan paus wiwit 4 Januari 275 dumugi 7 Dhésèmber 283 (miturut Annuario Pontificio taun 2012).

Watu nisan aslinipun kapanggih ing katakombe saking Callixtus (pirsani Kraus, Roma sotterranea, p. 154 et seq.), nanging mèh boten wonten ingkang dipunkawruhi prakawis panjenenganipun. Ugi tanggal papréntahanipun boten pesthi. Liber Pontificalis maringaken papréntahan 8 taun 11 wulan, saking taun 275 dumugi taun 283. Eusebius, ing pamanggih sanèsipun nélakaken papréntahanipun namung 10 wulan.

Dinten pèngetanipun saben tanggal 8 Dhésèmber.

Pranala njawi

Réferènsi

Opera Omnia

Pati 283
Paus santo
Biskop Agung abad angka 3
Santo Kristen abad angka 3
Roma abad angka 3
inggih punika salah satunggaling Kami wonten ing kapitadosan tiyang Jepang. Tegesing tembung "Ebisu" utawi "Emishi" punika tiyang ingkang dugi saking sagara, tiyang ingkang kesah tebih, utawi tiyang ingkang dugi saking papan ingkang tebih. Nama Ebisu punika kaserat mawi aksara kanji . Wonten ing rakyat Jepang, Ebisu kondhang kanthi sebatan , ugi kawéntar minangka déwa keberuntungan kanggé para pedagang, pengusaha, lan warigaluh .

Asal-usul 
Wonten ing jaman sapunika, Ebisu dipunpitadosi minangka salah satunggali saking Pitung Déwa Kabegjan (Tujuh Déwa Keberuntungan) . Nanging sajatosipun, kapitadosan mau nembé dipunwiwiti saking pungkasan jaman Heian. Asal-usul Ebisu punika ewet sanget, paling boten wonten tigang andharan babagan indentitas lan asal usulipun Ebisu.

 Ebisu punika lare Izanami lan Izanagi ingkang anama . Piyambakipun wiyos kanthi suku kalih ingkang cacat saéngga sisah anggènipun mlampah. Hiruko minggah ing prahu lajeng dipunkenteraken dhateng sagara déning tiyang sepuhipun. Arus sagara lajeng mbeta prahu dumugi ing Nishinomiya. Bibas sampun diwasa, Hiruko dados déwa kabegjan kanggé para warigaluh lan pedagang. Sapunika dipunmulyakaken minangka Ebisu ing Kuil Nishinomiya, Prefektur Hyogo.
 Ebisu punika Sukunahikona kanthi awak ingkang alit, kirang langkung namung sedriji. Sareng kaliyan Ōkuninushi (Daikoku-san), Sukunahikona ngubengi Jepang kanggé mbikak lahan lan pamukiman énggal. Kajawi punika, piyambakipun pinter manggihaken sumber toya panas kanggé dipundamel padusan toya panas (pemandian air panas). Wonten ing kuil-kuil Ebisu, Sukunahikona lan Ōkuninushi tansah dipunmulyakaken kanthi jejeran.
 Ebisu punika laré saking Ōkuninushi ingkang gadhah nama . Piyambakipun gadhah tugas minangka juru wicara para Kami.

Perayaan Ebisu 
Kuil-kuil Ebisu ing wewengkon Jepang ngawontenaken karaméan taunan saben tanggal 10 Januari ingkang dipunwastani . Perayaan mau kalampahan 3 dinten, kawiwitan kaliyan  nalika tanggal 9 Januari lajeng kapungkasan nalika tanggal 11 Januari ingkang dipunwastani . Kuil-kuil Ebisu nyade barang-barang minangka lambang kabegjan kados ta Kazari Kumade lan Fukuzasa supados dipunpundhut déning tiyang ingkang gadhah kekajengan tansah begja ing bisnisipun. Déné, Kazari Kumade lan Fukuzasa ingkang sampun dipunpajang nalika setaun ing griya utawi papan usaha kedah dipunbeta dhateng kuil Ebisu supados dipunkonduraken.

Kuil Ebisu ingkang utami

Kelompok Hiruko no mikoto 
 Kuil Nishinomiya, Nishinomiya, Prefektur Hyogo
 Kuil Iwatsuta, Sakai, Prefektur Osaka

Kelompok Kotoshironushi 
 Kuil Miho, Matsue, Prefektur Shimane
 Kuil Sugawara, Sakai, Prefektur Osaka
 Kuil Imamiya Ebisu, Osaka
 Kuil Ishizu, Sakai, Prefektur Osaka
 Kuil Iwatsuta, Sakai, Prefektur Osaka
 Kuil Ōsaki Ebisu, Mooka, Prefektur Tochigi

Cathetan suku

Pranala njawi 
  Kuil Imamiya Ebisu

Mitologi Jepang
Hiperinflasi, ning ngèlmu ékonomi, ya iku inflasi sing ora bisa dikendalikaké, kedaden nalika rega-rega pada munggah cepet banget lan aji dhuwit miturut drastis. Sacara formal, hiperinflasi kedadian nalika tingkat inflasi punjul 50% sawulané.
Muturut aturan ibu jari, inflasi racaké dilapuraké setahun pisan, nanging ning kaanan hiperinflasi, tingkat inflasi dilapuraké ning interval kang luwih singkat, racaké sesasi pisan. Hiperinflasi racaké bisa dingerteni nalika ana paningkatan persediaan dhuwit kang ora diweruhi utawa parubahan sistem mata uang kanthi drastis. Hiperinflasi racaké digathukaké karo perang, depresi ékonomi, lan anané kondisi pulitik kang memanas utawa sosial ning nagara.

Inflasi
Ékonomi mikro
Ékonomi makro
Masalah ékonomi
inggih punika sebatan kanggé buku-buku cariyos mawi gambar saking Jepang ingkang dipunsusun wiwit abad kaping 14 dumugi abad kaping 17 . Isinipun punika carita cekak (dongèng) ingkang kajangkepi kaliyan ilustrasi kanggé laré-laré sarta tiyang ingkang diwasa. Nama penganggit lan ilustrator punika boten dipunmangertosi.Buku dipunserat kanthi ancas minangka hiburan sarta pendidikan moral ugi agami. Wonten ing Basa Jepang, togi () ateges "hal pelipur kebosanan" utawi tiyanf ingkang nglampahi mau.

Istilah otogizōshi ugi kaginakaken kanggé buku carita dongèng ingkang sinerat kanthi gaya otogizōshi. Nara Ehon (buku  mawi gambar saking Nara) punika sebatan kanggé salinan otogizōshi ingkang dipunparingi tambahan ilustrasi .

Taun panyeratan 
Buku carita ingkang kagolong dhateng otogizōshi kirang langkung gunggungipun wonten langkung saking 400 irah-irahan , nanging kirang langkung namung 100 irah-irahan ingkang kathah dipunmangertosi tiyang. Cacahing irah-irahan ingkang mesti dèrèng dipunmangertosi. Kalih irah-irahan ingkang sami pikantuk cariyos ingkang béda, makaten ugi sewalikipun. Sanajan buku lan cariyosipun sampun dipuntepangi wiwit jaman Muromachi, istilah "otogizōshi" nembé kaginakaken tiyang Jepang wiwit abad kaping 18. Pancetusipun punika toko buku Shibukawa Seiemon ing Osaka ingkang nerbitaken 23 irah-irahan kanthi isi carita cekak mawi judhul seri Otogi Bunko (Pustaka Dongèng) utawi Otogizōshi antawisipun taun 1716 lan 1736. Irah-irahan cariyos ingkang terbit punika Bunshōzōshi, Hachikazuki, Komachizōshi, Onzōshi Shimawatari, Karaitozōshi, Kohata Kitsune, Nanakusa-zōshi, Sarugenji-zōshi, Monogusa Tarō, Sazare ishi, Hamaguri no zōshi, Koatsumori, Nijūshikō, Bontenkoku, Nosezaru zōshi, Neko no sōshi, Hamaide, Izumi Shikibu, Issun Bōshi, Sakaki, Urashima Tarō, Shutendōji, lan Yokobuesōshi.

Isi 
Cariyos wonten ing otogizōshi kathahipun dipunpendhet saking cariyos dongèng jaman kuna. Sanajan makaten, sapérangan cariyos otogizōshi asalipun saking jaman ingkang langkung énggal, tuladhanipun cariyos Neko no sōshi saking wiwitan abad kaping 17. Kajawi punika, wosing cariyos Yokobue sōshi ugi kados wosing cariyos Hikayat Heike. Ing antawisipun cariyos dongèng Otogizōshi wonten cariyos Dōjōji Engi ingkang asring dados tema cariyos wonten ing kesenian tradhisional Jepang (noh, kabuki, nihon buyo). Cariyos kanggé laré ingkang kondhang dumugi sapunika kados Issun Bōshi asalipun ugi sakingotogizōshi.

Kategori 
Wonten ing ngandhap punika pangelompokan cariyos otogizōshi sarta tuladhanipun:
 Cariyos kalangan bangsawan (kugemono)
Ko'ochikubo, Fuseya no Monogatari
 Cariyos keagamaan lan asal-usul kuil (honjimono) 
Bontengoku, Atagojizō Monogatari 
 Cariyos biksu (sōryomono)
Sannin Hōshi, Oyō no Ama
 Cariyos kepahlawanan (bukemono)
Shutendōji, Benkei Monogatari
 Cariyos tiyang biyasa (shominmono)
Issun Bōshi, Monogusa Tarō
 Cariyos saking jaban rangkah (gaikokumono)
Hamaguri sōshi, Nijūshikō.

Réferènsi

Pranala njawi
  Teks lengkap carita Otogizōshi , Perpustakaan Universitas Kyoto
  Bibliografi Otogizōshi

Folklor Jepang
Papan Anggegana Depati Amir inggih punika papan anggegana ingkang dumunung ing Kutha Pangkal Pinang Provinsi Kapuloan Bangka Belitung. Papan Anggegana punika dipunkelola déning PT. Angkasa Pura II wiwit wulan Januari 2007.
Wiwitanipun gadhah nama Pelabuhan Udara Pangkalpinang ingkang dipunyasa wiwit penjajahan Jepang taun 1942 minangka pertahanan saking serangan bala sekuthu. Kanthi surat Sekjen Dephub No. 378/TLK/DEPHUB/VIII/85  tanggal 22 Agustus 1985 nama Pelabuhan Udara dipunéwahi dados Papan Anggegana. Adedasar Surat Dudutan Mantri Perhubungan No. SK.1/AU.106/PHB-99 tanggal 25 Agustus 1999, Papan Anggegana Pangkalpinang dipunéwahi namanipun dados Papan Anggegana Depati Amir Bangka, ingkang minangka UPT saking Instansi Vertikal Direktorat Jenderal Perhubungan Udara, Kementerian Perhubungan.

Wiwit 1 Januari 2007, Papan Anggegana punika dipunpasrahaken pengelolaanipun dhateng sawijining BUMN ingkang membidangi pengelolaan sapérangan papan anggegana ing wewengkon kilén Indonesia, inggih punika PT. Angkasa Pura II (Persero).

Papan Anggegana punika sampun wola-wali ngalami éwah-éwahaning fisik, saking wewengkon Terminal panumpang, fasilitas Landasan pacu, apron, punapa déné ruang udara. Terminal panumpang terus ngalami "perluasan". Landasan pacu, ingkang wiwitanipun wujud hamparan suket, lajeng lemah atos utawi asring dipunsebut minangka runway strip. Kanthi tambahipun kapasitas lan ukuran pesawat ingkang samsaya ageng, landasan pacu punkembangaken kanthi konstruksi aspal.

Nalika taun 1978, landasan mau dipunpindah geser ing sisih kilèn antawis 75 mèter, kanthi dawa 1200m. Lajeng kanthi bertahap dipuntambahi dawanipun 1600 m, 1800m, 2000m (sapunika), 2250m (sampun prosès), lan salajengipun taun 2010 badhé ini dipuntambahi malih dumugi 2500m. Wonten ing sajarah perpanjangan landasan pacu punika, naté ugi medhot sawijining margi ageng, saéngga ing wuri margi ageng punika dipunalihaken ing arah jalur ingkang langkung trep. Dumugi sapunika runway papan anggegana punika sampun saged dipundarati déning pesawat type Boeing 737-800/900 & Airbus A320, déné wonten ing kapasitas ingkang winates.

Papan parkir pesawat (apron) ugi naté wola-wali ngalami overlay ("penebalan aspalt"). Dumugi sapunika apron papan anggegana punika sampun saged nampung 5 pesawat kanthi ukuran ingkang ageng, kados ta type Boeing 737-800/900 & Airbus A320.

Kangge ruang udara ingkang dipunkendalikaken déning unit Pelayanan Lalu Lintas Udara Papan Anggegana  Depati Amir  ing wiwitanipun namung nglayani winates sakitar papan anggegana dumugi "ketinggian" 2500 kaki. Wonten ing taun 1992, bates wewengkon tumuwuh, kanthi bates horizontal dumugi 30 Nm, lan bates vertikal 15.000 kaki. Nalika taun 2008 sasampunipun dipunkelola déning PT. Angkasa Pura II, bates horizontal dipuntambahi malih dumugi jarak variatif 80 Nm, déné bates vertikal dumugi 24.500 kaki.

Punika minangka maskapé ingkang nglayani penerbangan saking kutha krajan Jakarta dhateng Pangkalpinang, inggih punika Sriwijaya Air, Garuda Indonesia, Batavia Air, Lion Air, Sky Aviation, AviaStar lan Merpati Airlines.

Cathetan suku

Depati Amir